Rémisztő élményként írta le, mekkora őrület volt a szupermarketben, de azért ő is teli kosárral jött ki a boltból.

Több hazai szupermarketben is üresen maradtak a polcok a tartós élelmiszereket felsorakoztató részlegeken a koronavírus okozta pánik miatt. Kollégánk szerint Rómában nincs semmifajta pánikhelyzet, ott egyelőre normális ütemben halad a vásárlás.

Rómában nem pánikolnak úgy a koronavírus miatt, mint itthon Az olasz fővárosban nem látni lerabolt polcokat a nagy élelmiszerboltokban, az itteniek egyelőre nem idegeskednek, és az olasz kormány is nyugtatni próbál.

Nem úgy itthon, számolt be róla Instagramon Erdélyi Mónika, aki sztorikban mesélt vásárlási élményeiről. Mint kiderült,

pár dologért ugrott csak el a boltba.

Több mint tíz rövidke videóban mesélte el a kálváriát:

A hisztéria kitört és mindenki vásárolja az élelmiszereket, de úgy veszik, mintha háborúra készülnénk. Én némi zöldséget akartam venni, meg egy kis húst, de csak annyit, amennyi normálisan kell. Tele volt az áruház, teljesen tele volt, a konzerves pult teljesen lefosztva, a tartós élemiszer teljesen. Az emberek kosara, az a tologatós izé csurig tele: tejes kartonok, lisztből volt, aki megvett egy egész lefóliázott részt. Ennyire komoly a helyzet? Ennyire paráztatnak minket, vagy hogy van ez?

– teszi fel a kérdést Erdélyi, majd tovább elmélkedett a koronavírus okozta pánikról.

Bevallom, pár doboz konzervet azért én is behajítottam, már ami maradt. Gondoltam, rajtam ne múljon, nehogy már itt éhen haljunk. A vége az lett, hogy én is egy telekosárral jöttem ki. Nem gondoltam volna, hogy ennyire hatnak rám ezek a dolgok, de ti nem láttátok azokat az embereket, hogy mennyire pánikba volt mindenki. Egy normális családanyának vagy családapának erre gondolnia kell, hogy a család nehogy éhezzen. Végülis elfogy a kaja előbb-utóbb, ha nem most a vírus miatt, akkor elfogy később, nincs ezzel probléma.

Mint kiderült, „veszélyes szituációba” is keveredett:

Ijesztő volt látni az emberek reakcióját, ahogy egymást taposták. Volt olyan pult, ahonnét odébb lökött egy nő, mert ő oda akart férni az uborkánál – ez az ecetes uborkáknál volt, azt is vettem. De tényleg odébb lökött, hogy neki is jusson az uborkából.

Korábban ezek voltak a tanácsai a vírus elleni védekezésben:

Kiemelt kép: YouTube.com/ErdélyiMónika